Lan Xang

Kerajaan Lan Xang Hom Khao ( lān sāng hom khāo, ; "Sejuta Gajah dan Payung Putih") ialah sebuah kerajaan Lao yang wujud pada tahun 1353 hingga 1707. Pada masa kewujudannya, Lan Xang ialah salah satu daripada empayar-empayar terbesar Asia Tenggara. Istilah Lan Xang merujuk kepada kekuatan kerajaan serta bala tentera kerajaan yang dimiliki. Lan Xang juga membentuk asas kepada kebudayaan Laos serta pemula terhadap sejarah dan pembentukan negara Laos moden.

 Sejarah 

 Fa Ngum dan penubuhan Lan Xang 
Sejarah tradisional Lan Xang bermula pada Tahun Nāga 1319 dengan keputeraan Fa Ngum. Datuk Fa Ngum, Souvanna Khampong adalah raja dari Muang Sua dan ayahandanya, Chao Fa Ngiao ialah putera mahkota Souvanna. Ketika kecil, Fa Ngum menetap di Empayar Khmer dan hidup sebagai putera Raja Jayavarman IX serta dinikahkan dengan Puteri Keo Kang Ya. Pada tahun 1343, Raja Souvanna Khampong mangkat, membawa kepada perebutan takhta Muang Sua.

Fa Ngum memperoleh pasukan bergelaran "Pasukan Sepuluh Ribu" pada 1349 untuk merebut takhta sementara Empayar Khmer berada dalam situasi kemunduran. Pada masa itu, peluang yang dimiliki Khmer adalah untuk membuat negara penimbal di wilayah yang tidak lagi dikuasainya, dan dapat dijaga dengan tentara yang lebih sedikit.

Fa Ngum menaiki takhta pada 1353, dan menamai kerajaannya Lan Xang Hom Khao. Fa Ngum melanjutkan usahanya menguasai wilayah di sekitar Sungai Mekong dengan bergerak menuju Sipsong Panna (kini Xishuangbanna Dai) serta ke selatan menuju perbatasan Lanna. Raja Phayu dari Lanna mengerah kekuatan yang dapat diatasi oleh Fa Ngum di Chiang Saen, membuat Lanna terpaksa menyerahkan sebahagian wilayahnya serta barangan berharga sebagai tanda jalinan persahabatan. Fa Ngum kembali ke Muang Sua setelah membentuk sempadan-sempadan tetap Lan Xang.

 Politik 
Sungai Mekong dijadikan sebagai laluan utama bagi tujuan politik dan ekonomi Lan Xang. Sungai Mekong memberi ruang kepada masyarakat Lan Xang untuk bergerak di antara kuasa-kuasa Asia Tenggara, dan dijadikan sebagai sekatan pertahanan penting. Kawasan Khone Phapheng dan Si Phan Don yang tidak dapat dilintasi memberi pertahanan semula jadi kepada Lan Xang daripada sebarang serangan dari kawasan hilir.

 Rujukan 

 Bibliografi 





Kategori:Lan Xang
Kategori:Sejarah Laos
Kategori:Bekas kerajaan